cyanic-selkie/wikianc huggingface dataset:
כלב בקר אוסטרלי
בקנדה
הגזע הוכר רשמית על ידי מועדון הכלבים הקנדי בינואר 1980, אחרי חמש שנים של איסוף אילנות יוחסין ודו"חות על ידי שני מגדלים וחובבים. כלבי הבקר האוסטרלים המעטים שהיו באותו תקופה בקנדה היו בראש ובראשונה כלבי עבודה בחוות שהיו מפוזרות לאורך מרחק רב. עם זאת, מועדון הגזע הצעיר ניהל תחרויות התאמה, מבחני סיבולת ותחרויות אג'יליטי, והכניסו את כלביהם לתחרויות ספורט שכללו פליבול ופיתוי ציד ארנבות. בסוף שנת 1980, כלבת הבקר האוסטרלית לנדמאסטר קרינה הפכה להיות כלבת הבקר האוסטרלית הראשונה בקנדה שהתפרסמה בזכות כושרה והתאמתה לתקן הגזע.
סוטריה
מניעים
א. אכזבה מאיכות המענה שמספק המודל הרפואי למטופלים רבים: ממצאי מחקרים מצביעים על כך שתרופות נוגדות פסיכוזה פוגעות בסיכויי ההחלמה (נסיגה של הסימפטומים) בקרב אנשים שמאובחנים בסכיזופרניה. כך, שיעור ההחלמה במדינות מתפתחות גבוה ממדינות מפותחות.
ג. חיפוש אחרי שיטות טיפול נפשי טובות יותר מהשיטות הרפואיות שהיו נהוגות באותה תקופה בבתי חולים פסיכיאטריים, וכללו לובוטומיה, טיפול בעזרת אינסולין ועוד.
כללי הבית
ג. אין סמים לא חוקיים
מפלגת המרכז
מפלגת המרכז הייתה מפלגת מרכז, שהוקמה לקראת הבחירות לכנסת החמש עשרה על ידי חברי כנסת שפרשו ממפלגות העבודה, הליכוד וצומת.
סוטריה
כללי הבית
מפעילי המסגרת: המסגרת מנוהלת על ידי אנשי מקצועות טיפוליים (בהם פסיכיאטר המועסק במשרה חלקית במקום), אך מי שמבצעים את מרבית העבודה עם הדיירים הם עמיתים בעלי הכשרה ייחודית. אנשי הצוות בבית סוטריה נבחרים בשל בגרות נפשית, חוסן, חמימות ויכולת אמפתית. צוות סוטריה מתאפיין באינטואיטיביות, גמישות וסובלנות למצבים אנושיים שונים, בהשוואה לצוות של בית חולים. מדובר בצוות המתאפיין בראש פתוח, ללא תארים אקדמיים במקצועות טיפוליים כמו פסיכולוגיה עבודה סוציאלית או טיפול באמצעות אומנויות.
מפלגת המרכז
נפילת המפלגה
מפלגת המרכז לא הצטרפה לממשלתו הראשונה של אריאל שרון מיד עם הקמתה ב-7 במרץ 2001, אלא עשתה זאת באיחור של כמעט חצי שנה - ב-29 באוגוסט. רוני מילוא מונה להיות השר לשיתוף פעולה אזורי, ודן מרידור נהיה לשר בלי תיק הממונה על שירותי המודיעין.
קאגה
שיפוצים
במהלך השיפוצים הוסבו שני סיפוני הטיסה התחתונים להאנגרים והסיפון הראשי נמתח עד חרטום האונייה. כעת עמד אורך הסיפון על 248.55 מטרים וקיבולת המטוסים עמדה על 90 מטוסים. גם מנוע הקאגה הוחלף והעלה את כוחות הסוס של נושאת המטוסים מ-91,000 ל-127,400 כוחות סוס. לגוף האונייה נוספו 10.3 מטרים בירכתיים שנועדו להפחתת החיכוך. כל השיפורים האלה העלו את הדחק האונייה מ-27,332 ל-38,813 טון.
התרסקות היסעור ברומניה
התאונה
ב-26 ביולי 2010, בשעה 13:15, המריאו שני מסוקי יסעור מבסיס חיל האוויר הרומני בובוק (Boboc) ופנו צפונה לעבר הרי הקרפטים. מזג האוויר והערפל ששרר בגובה הטיסה הקשו על הטיסה.
לאחר התאונה
חיל האוויר ביקש ממקבילו הרומני להשיב את שרידי המסוק לישראל על מנת לבצע תחקיר.
סלום
הדלתה של נהר סלום
הבצורת, שינויי האקלים וכריתת העצים הבלתי מבוקרת ביערות המנגרובים, גורמים לעליית מליחות הקרקע - מה שמאיים על פרנסתם של אלפי אנשים החיים שם. בעונה היבשה, בשפלה שלאורך נהר סלום, נסוגים מים מתוקים תת-קרקעיים, ומי ים נכנסים פנימה. זו חדירה של מים מלוחים - העברת מים מלוחים לאקוויפרים של מים מתוקים - מה שהופך את מקורות המים המתוקים לבלתי ניתנים לשימוש.
ממרי
ביקורת
עורך המזה"ת של עיתון הגארדיאן הבריטי, בריאן וייטקר, טען כי ממר"י אינו אלא ארגון תעמולה המשרת את האג'נדה הישראלית, ומצניע את ההקשר הציוני של מייסדיו, ראשיו וחוקריו. פרופ' ג'ואן קול מאוניברסיטת מישיגן כתבה שהארגון "מלקט בתחכום מתוך העיתונות הערבית, אשר משרתת 300 מיליון בני אדם, את המאמרים הכי הקיצוניים ומעוררי-התנגדות... ביותר ממקרה אחד ראיתי, לדוגמה, מאמר קנאי בערבית שתורגם על ידי ממר"י, ואילו כשפניתי למקור ברשת, מצאתי שהוא היה באותו עמוד מאמרי-אורח מתונים אחרים, הקוראים לסובלנות. טקסטים אלו לא תורגמו". ראש יחידת המודיעין-הנגדי של ה-CIA, וינסנט קניסטררו, אמר שממר"י "סלקטיבים ופועלים כתועמלנים עבור עמדתם הפוליטית, המשתייכת לניצי מפלגת הליכוד. הם פשוט לא מייצגים את התמונה במלואה". כתבת הניישן האמריקני כתבה שממר"י "בוחר בהתמדה את הזבל הכי מלא שנאה ואלימות שהוא יכול למצוא, מתרגם את זה, ומפיץ ברשימות אימייל לתקשורת ולחברי הקונגרס בוושינגטון".
M2 בראונינג
תת-דגמים מוקדמים
אחרי מלחמת העולם השנייה פותחו עוד מספר תת-דגמים:
מקלעי נ"מ ומקלעים על גבי כלי טיס
ניסיון נוסף ומוצלח יותר להתאמת הבראונינג למקלע נ"מ היה פיתוח ה-M3 בראונינג, וגרסה צבאית שלו שזכתה לציון AN/M3. לגרסה זו היה קצב אש של כ-750 כדורים לדקה, וכדי לשפר את קצב הירי הותקן מנגנון האצה להזנת התחמושת, דבר ששיפר את קצב האש לעד 1,200 כדורים לדקה. מקלע זה הגיע לבשלות מבצעית רק אחרי מלחמת העולם השנייה ושירת במלחמת קוריאה - כשהותקן על מטוסי ה-F-86 סייבר, ה-F-84 ת'אנדרג'ט ו-F-80 שוטינג סטאר - ובמלחמת וייטנאם, אז הותקן על פוד XM14/SUU-12/A. הוא נמצא בשירות גם היום על מטוס ה-Embraer EMB 314 Super Tucano.
קינג מיג'ט
קינג מיג'ט (באנגלית: King Midget) היא מכונית מיקרו בתצורת קבריולה, אשר יוצרה על ידי Midget Motors Corporation (עד שנת 1956 היצרן היה קרוי "Midget Motors Manufacturing Co") בין השנים 1946–1970 בארצות הברית.
M2 בראונינג
הבראונינג 0.5 בצה"ל
כיום נמצאים בצה"ל הדגמים M2HB ו-M2HQCB. דגם ה-M2HQCB (ראשי תיבות של Heavy Quick Change Barrel, מכונה בצה"ל גם "ערכת QCB"), שנקלט ב-2012 ומחליף בהדרגה את ה-M2HB, הוא מקלע M2HB בראונינג 0.5 משופר בעל קנה מעובה הניתן להחלפה מהירה ופשוטה יותר מבלי לאבד את התיאום ובכך משפר את מבצעיות הכלי וכן את אחזקתו.
סקירה יהודית-הונגרית
הסקירה היהודית-הונגרית (בהונגרית: Magyar-Zsidó Szemle), הייתה כתב העת המדעי והציבורי החשוב ביותר של היהדות הניאולוגית בהונגריה, שהופיע בין השנים 1884–1948, בתדיריות שונות.
העורכים
העורכים והצוות של הסקירה היהודית ההונגרית היו בין הנציגים הבולטים של המדע היהודי ההונגרי. בשנים 1884–1891 היו הרב וילמוש (בנימין זאב) באכר ויוז'ף באנוצי העורכים, ומשנת 1891 - 1930 היה הרב לאיוש בלאו סופר עברי מצוין. ומשנת 1891 עד 1896 פרנץ מזאי ביחד עם בלאו מ־1896 עד 1923 בלאו בלעדי מזאי, משנת 1923 הצטרף גם הרב שימון (צדוק) הבשי, משנת 1927 ההבשי עם דיינש פרידמן. בשנת 1931 מיקשה וייס, פרנץ הבשי ודוד שמואל לוינגר ערכו את העיתון. בשנת 1932 הושאר מיקשה וייס מחוץ למערכת העיתון, ובשנת 1933 התמודד דיינש פרידמן שוב לתפקיד העורך. בשנים 1934–1941, בתמיכתו של ד"ר שימון (צדוק) הבשי, נערך כתב העת על ידי הנריק גוטמן, פרנץ הבשי, שמוּאל לווינגר ודיינש פרידמן. את הגליונות של 1942–1945 ערך שאמו לווינגר בתמיכת הנריק גוטמן ופרנץ הבשי. אחרי מלחמת העולם השנייה העורך היה שוב שמואל לווינגר עד שהמגזין הפסיק להופיע בשנת 1948
היטל למברט אזימוטלי משמר שטח
הגדרה
בניסוח מדויק יותר, ישנו מעגל יחידי שממורכז ב-S, העובר דרך P, ושניצב למישור למישור. הוא חותך את המישור בשתי נקודות; תהי P' הנקודה הקרובה יותר ל-P. זאת הנקודה המוטלת (ראו איור). האנטיפודה של S אינה נכללת בהיטל שכן המעגל הנדרש אינו יחידי. המקרה של S הוא מנוון; S מועתקת לעצמה, לאורך מעגל ברדיוס 0.
סיפור לואיזיאנה
את תפקיד הילד חסר השם מגלם ג'וזף בודריו. צלם הסרט היה ריצ'רד ליקוק והוא נערך בידי הלן ואן דונגן, שגם היו עוזרי המפיק. ההפצה המקורית הייתה דרך מפיץ הסרטים Lopert Films Inc.
הסרט צולם במוצא הנהר של לואיזיאנה והשתמש בתושבים מקומיים כשחקנים. הסרט אינו עוסק בתרבות הקייג'ון ולא בטכניקת קידוח הנפט ואף אינו תיעודי וסיפורו בדוי לחלוטין.
קלאופטרה, מלכת מוקדון
ביוגרפיה
בשנת 334 לפנה"ס יצא אלכסנדר, מלך מקדוניה, לכבוש את האימפריה הפרסית. באותו זמן אלכסנדר, מלך אפירוס, יצא לאיטליה, שם היו מושבות היווניות המחולקות מאוימות על ידי חבורות של שבטי הרים שהצליחו לכבוש כמה מהן. בתחילה הצליח בהדיפת האויבים, אך הוא נהרג במהלך קרב בשנת 331 לפנה"ס.
מחוז ז'אמבול
דמוגרפיה
על פי אומדן רשמי מתאריך 1 באוקטובר 2022, במחוז מתגוררים כ-1.215 מיליון בני אדם.
חלוקה מנהלית
המחוז מחולק ל-10 נפות ולבירת המחוז - טראז:
חברה
אחת התעשיות החשובות של המחוז היא כריית פוספטים, והיא מתבצעת ברובה סביב העיר קרטאו. עמק, הוא אחד מהאזורים הכי חשובים בקזחסטן לחקלאות. רוב תחבורת הרכבות במחוז מתבצעת על מסילת הרכבת טורקסיב העוברת מטאראז ונהר צ'ו, אל המחוז אלמטי, ומשם מתחברת למסילת הרכבת הטראנס-קזחסטנית, העוברת מנהר צ'ו אל אסטנה.
אנרגיה היברידית
טורבינות רוח היברידיות
טורבינות רוח היברידיות משתלבות עם מקורות ייצור אנרגיה אחרים. חלק מטורבינות הרוח ההיברידיות משלבות דיזל (דלק) עם טורבינות רוח כדי לייצר חשמל. הם נועדו להגדיל את הקיבולת (כוח, אנרגיה) ולהפחית את העלות ואת ההשפעה הסביבתית. טורבינות רוח היברידיות שימושיות בעיקר בימים בהם יש כח מניע מספק מהרוח. הטורבינות הן מערכות המיועדות לספק חשמל רוב הזמן במקומות בהם אין רשת חשמל ארצית. לטורבינות רוח היברידיות יש מגוון שימושים כגון: הפקת חשמל למתקנים חקלאיים, ייצור חשמל למתקני תקשורת שאינם מחוברים לרשת ולבתים שאינם מחוברים לחשמל ועוד.
שילוב טורבינות רוח ותאים סולאריים
שילוב טורבינות רוח ותאים סולאריים הוא למעשה שילוב של שני מתקנים לייצור חשמל ממקורות אנרגיה שונים. מטרת השילוב היא להפיק כמה שיותר אנרגיה במשך כמה שיותר שעות ביממה על ידי שימוש במשאבי הטבע היום-יומיים מבלי לזהם. המתקן מורכב מתאי שמש ומטורבינות רוח. תאי השמש במתקן סופגים את קרינת השמש, ובאמצעות חומר מוליך למחצה ממירים אותה לחשמל. במקביל, טורבינות הרוח משתמשות באנרגיית הרוח ובעזרת גנרטור ומפיקות ממנה חשמל. המתקן משלב את היתרונות של השניים ובכך יוצר מתקן בעל יעילות גבוהה יותר.
מריה ויסנטה
ביוגרפיה
ב-2017 זכתה במדליית זהב בקרב שבע באליפות העולם באתלטיקה עד גיל 18 שהתקיימה בניירובי ובמדליית זהב בקפיצה משולשת בפסטיבל האולימפי האירופי לנוער. ב-2018 זכתה במדליית זהב בקרב שבע באליפות אירופה באתלטיקה עד גיל 18 שהתקיימה בגיור שבהונגריה, היא קבעה בתחרות תוצאה של 6221 נקודות, התוצאה הטובה ביותר בעולם עד גיל 18. באותה תחרות זכתה גם במדליית זהב בתחרות הקפיצה משולשת. באולימפיאדת הנוער בואנוס איירס זכתה במדליית כסף בקפיצה משולשת. באליפות אירופה לבוגרים שהתקיימה קפצה למרחק של 13.50 מטר בתחרות הקפיצה המשולשת ולא העפילה לגמר. ב-2019 זכתה במדליית זהב בקרב שבע באליפות אירופה באתלטיקה עד גיל 20 שהתקיימה בבורוס בשיא ספרד של 6115 נקודות. באליפות אירופה באולם סיימה במקום התשיעי בקרב חמש בתוצאה של 4363 נקודות. באליפות ספרד באולם שהתקיימה בפברואר 2019 קבעה שיא ספרד של 4412 נקודות בקרב חמש. בספטמבר 2019 זכתה באליפות ספרד בקרב שבע. בפברואר 2021 זכתה באליפות ספרד באולם בקרב חמש בשיא ספרד של 4501 נקודות. באפריל 2021 שיפרה את שיא ספרד בקרב שבע כשקבעה תוצאה של 6304 נקודות. באולימפיאדת טוקיו סיימה במקום ה-18 בתוצאה של 6117 נקודות.
שיאים אישיים
אצטדיון:
ביטי דויטש
2020
במרתון טבריה שנערך בינואר זכתה ביטי במדליית זהב וסיימה במקום רביעי כללי, בשיא אישי חדש של 2:32:25 שעות.
שלמה וישינסקי
קריירה בתיאטרון
בשנת 2003 שיחק במחזה "קוויאר ועדשים".
בשנת 2019 שיחק במחזה "הגלולה" בתיאטרון בית ליסין מאת רוני סיני ובבימויו של רועי שגב.
רביית בתולים
בכמה מינים של חרקים, הנקבה מבצעת את פעולת הרבייה ללא עזרת הזכר. באופן רגיל, הוולדות הנקביים הבוקעים מביצים בלתי-מופרות אלו ימשיכו באותה דרך ליצור את הדור הבא. אך לעיתים, בעונה עם תנאי-קיום קשים, יכולות הנקבות לעבור הפריה מינית שבעקבותיה הן תטלנה ביצים עמידות עם זכרים ונקבות.
בכמה מינים רביית הבתולים היא הנורמה הרווחת, והזכרים חסרים לגמרי או נדירים ביותר. ישנם גם מינים, כמו חלק מהמינים של התולעים הנימיות, בהם צצים זכרים רק במצבי עקה. דהיינו, במצב בו השרידה הופכת לקשה, חלק מהנקבות הופכות לזכרים והאוכלוסייה עוברת מרביית בתולין לרבייה מינית. כך גדל הגיוון הגנטי באוכלוסייה וגדל גם הסיכוי, שחלק ממנה ישרוד את מצב העקה.
יש גם מינים כדוגמת פרפר-המשי, טוואי האלון וארבה-המדבר, המקיימים רביית-בתולים אקראית: מן הביצים הלא-מופרות יכולים לבקוע לעיתים זכרים ולעיתים (בהטלה אחרת) נקבות.
חג העלייה
מנהגים
מנהגי חג העלייה שונים ממדינה למדינה. חלק מן המנהגים הוא שליחת גלויות ושירת מזמורי החג. באירופה נוהגים לצאת לתהלוכות עם כלי נגינה וחצוצרות שבהם מדמים את העלייה בפתחת השמיים בקולות החצוצרה. מנהגים נוספים הם קניית מתנות לעניים ועיסוק בהתנדבות. ביום זה נוהגים להשאיר ביצים מחוץ לבית למזל. בחלק מהמדינות רואים באירוע זה מפגש משפחתי לארוחות משפחתיות. בשוודיה, לדוגמה, מנצלים את חופשת החג לטיולים עם המשפחה ופיקניקים בחיק הטבע.
הגנרל
עלילה
באסטר קיטון מגלם את ג'וני גריי, איש הקונפדרציה במלחמת האזרחים בארצות הברית, שארוסתו היא אנאבל לי והוא עובד כמכונאי ברכבת. בזמן שאנשים רבים בעיר אולצו להתגייס לצבא, התנדב גריי ראשון אולם נדחה, מכיוון שקצין סבר שהוא נחוץ יותר כמכונאי, דבר שלא נאמר לג'וני. בזמן שהוא עוזב מדוכדך הוא נתקל באביה ובאחיה של ארוסתו אנאבל, הרומזים לו שעליו להתגייס, אולם הוא נפרד מהם והולך לדרכו. הדבר מתפרש בעיני האב כהשתמטות, וגורם לו לומר לאנאבל שארוסה הוא פחדן, שאפילו אינו מוכן להתגייס לצבא. אנאבל מודיעה בקרירות לג'וני כי מוטב לו שיעלה על מדים אם הוא מעוניין לדבר איתה שוב ואז עוזבת. שנה חולפת, לאנאבל מגיעה הידיעה שאביה נפצע. היא נוסעת צפונה על מנת למצוא אותו, אולם הרכבת שלה היא במקרה גם הרכבת של ג'וני - נחטפת על ידי מרגלי האיחוד. ג'וני צריך להציל את הרכבת ואת הנערה האהובה עליו.
הסצנה הזאת היא אחת היקרות ביותר שצולמו בקולנוע של אותה תקופה. חברת ההפקה לא יכלה להרשות לעצמה להזיז את ההריסות לאחר שהסצנה צולמה, לכן הם הותירו את הקטר ההרוס על קרקעית הנהר, שם הוא נהפך לאטרקציה תיירותית קטנה במשך קרוב לעשרים שנה. ההריסות הוזזו במהלכה של מלחמת העולם השנייה.
עדי אייל
פעילות אקדמית
בשנת 2001 השלים בהצטיינות יתירה תואר שני בפקולטה למשפטים של אוניברסיטת בר-אילן בנושא "ניתוח כלכלי ומשפטי של דיני ההגבלים העסקיים". בשנת 2002 השלים בציון מעולה דוקטורט במשפטים בתחום ההגבלים העסקיים בהנחייתם של פרופסור ידידיה שטרן מהפקולטה למשפטים ופרופסור אבי וייס מהמחלקה לכלכלה. נושא המחקר של עבודת הדוקטורט היה "מונופולין כבעיה דמוקרטית: מודל מוצע להצדקת דיני ההגבלים העסקיים". בעקבות הדוקטורט פרסם נייר עמדה בהוצאת המכון הישראלי לדמוקרטיה בשם "המונופוליסט כקרבן: על זכויות חוקתיות בדיני ההגבלים העסקיים". העבודה של אייל מתייחסת לראשונה לזכויות בהן פוגע חוק ההגבלים העסקיים ובוחן את ההצדקה של פגיעה זו לאור פסקת ההגבלה שבחוק יסוד: כבוד האדם וחירותו.
בשנת 2006 השלים דוקטורט בכלכלה באוניברסיטת קליפורניה בברקלי בהנחיית פרופסור ופרופסור ג'וזף פארל, שכיהנו ככלכלנים ראשיים של רשויות ההגבלים העסקיים בארצות הברית: ב-DOJ וב-. נושא המחקר של עבודת הדוקטורט היה "יצירת שוקי מערכת ופגיעתם בתחרות: תאוריה כללית ויישום בשוק התקשורת הסלולרית".
פרופסור אייל מרצה באוניברסיטאות רבות בישראל ובעולם, כולל אוניברסיטת שיקגו, בית הספר לכלכלה של לונדון, אוניברסיטת קליפורניה בברקלי, אוניברסיטת קולורדו, אוניברסיטת מונש ועוד. הוא מרצה תדיר גם בהשתלמויות שופטים ועורכי דין.
באתי לחלום
רקע וכתיבה
הסינגל עצמו זכה לסיקור מיוסי חרסונסקי, שציין את השיר בחיוב והעניק לו ארבעה כוכבי זהב וחצי מתוך חמישה.
האימפריה הספרדית
בתחילתה של המאה ה-16, יישבה ספרד את האנטילים הגדולים שבקריבים, והשתלטה על שטחים נרחבים ביבשת אמריקה תוך כיבוש ושיעבוד שבטי האינקה והאצטקים. בשנת 1522 השלימה ספרד את הקפת כדור הארץ ואת מציאת הנתיב הימי המערבי להודו ולאיי התבלינים. בשנת 1525 הוקמה מלכות המשנה של ספרד החדשה, שחלשה על מרכז אמריקה, חצי האי פלורידה ועל חלקה העיקרי של מה שידועה היום כארצות הברית (אזור טקסס וקליפורניה). בין המאות ה-16 וה-18 הניבו המושבות הספרדיות בעולם החדש עושר עצום לספרד, תוך כדי שיעבוד וניצול התושבים המקומיים ועבדים אפריקאים, והפכו אותה למדינה החזקה והעשירה באירופה.
נהריה
נַהֲרִיָּה (נהרייה בכתיב ללא ניקוד) היא עיר בגליל המערבי שבמחוז הצפון בישראל והעיר הצפונית ביותר במישור החוף. היא ממוקמת על חוף הים ועל כביש 4 וכביש 89, בין העיר עכו לבין ראש הנקרה. במרכז העיר זורם נחל געתון.
האימפריה הספרדית
ההתיישבויות הראשונות באמריקה
משפט סביליה ב-1511 העניק את תואר מלך המשנה של היספניולה לדיאגו קולומבוס, אך שטחי ריבונותו היו תקפים לאי היספניולה ולאיים הסובבים אותו שנתגלו בידי אביו, כריסטופר קולומבוס. אולם, גם כוחו המשפטי בתוך תחומים אלו נצטמצם בידי פקידי המלכות ושופטי השלום, וכך נוצר משטר ממשלתי כפול בממלכת המשנה. פרננדו השני, מלך אראגון החליט להפריד את אדמות מרכז אמריקה שנקראו "קסטיליה דה אורו", ממלכות המשנה של היספניולה ויצר בה גנרליות משנה, שאת ראשה העניק לפדרו אריאס דבילה ב-1513. סמכותו של גנרל המשנה של קסטיליה דה אורו היה זהה לזה של מלך משנה.
נהריה
נהריה והעלייה החמישית
בעקבות עליית הנאצים לשלטון בגרמניה, הגרו כ-220,000 יהודים מגרמניה בין השנים 1933–1939. מתוכם, כ-40,000 הגיעו לארץ ישראל במסגרת העלייה החמישית.
האימפריה הספרדית
ניצחונות באמריקה ובאסיה
הספרדים הגבילו בהדרגה ואסרו שעבוד של עמים ילידים ביבשת אמריקה בשנותיה הראשונות של האימפריה עם חוקי בורגוס משנת 1512 והחוקים החדשים של 1542. מוסד האנקומיינדה נעלם בהדרגה. הותר שיעבוד של מורדים וגם של אפריקאים שהגיעו בסחר העבדים האטלנטי. חלק מתרבויות העמים הילידים נעלמו, עקב מלחמות עקובות מדם עם המתיישבים החדשים, מחלות ומגיפות שהביאו איתם המתיישבים מאירופה ופעילות מיסיונרית אינטנסיבית שנועדה להטמיע אותם בתרבות האירופית-נוצרית. אחרות שרדו את הכיבוש והמשיכו להתקיים תוך שהן מתמזגות בתרבות ההיספנית והקתולית, ויחדיו יצרו תרבות היברידית-סינקרטית חדשה וייחודית, אשר קיימת עד היום.
נהריה
נטישת ענף החקלאות
את הדרישה לשינוי כלכלי ותעסוקתי בנהריה לא ניתן היה לעצור יותר. יותר ויותר מתיישבים חיפשו תעסוקה מכניסה יותר מאשר ענף החקלאות. היו מהנדסים שעבדו עבור הממשל הבריטי, קבלנים שחיזקו קווי ביצורים בצפון ויזמים שניצלו את משאבי הטבע – חוף ועיירת קיט באווירה אירופאית ששימשה קצינים בריטים שהגיעו עם משפחותיהם מח'רטום. עובדה זו גרמה לתושבים לעבור לענף השכרת החדרים ולבניית פנסיונים לאורחים. הפרופסורים והדוקטורים, שנאלצו להתאים את עצמם לחקלאות לא ראו יותר את עתידם בתוכניתו של סוסקין, המירו עיסוקם והפכו את נהריה למקום נופש עם חוף רחצה, מסעדות וחדרי אירוח.
האימפריה הספרדית
מאבקיו של קרל החמישי באיטליה
ב-1528, אנדראה דוריה חבר לקרל כנגד צרפת, על מנת להרחיקה מאיטליה ולהשיב את עצמאותה של ג'נובה. באותה השנה הוענקה לקרל ההלוואה הראשונה מבין רבות שקיבל מהבנקים הגנואים.
הפיוס עם מדינות אירופה בתקופתו של פליפה השני
כשניצבות בפניה המלחמות עם אנגליה, הולנד וצרפת, כל אחת מהן הונהגו בידי מנהיגים מוכשרים וחזקים, האימפריה הספרדית פשוטת הרגל מצאה את עצמה במשבר. כשכמות הפיראטיות עולה באוקיינוס האטלנטי, ועלות התחזוק של המושבות באמריקה עלתה, ספרד הייתה חייבת ליישב את החובות שלה. ולכן, היא החליטה לפנות לדרך המשא-ומתן על מנת להפחית את ההיחשפות שלה לסכסוכים, שעלו לקופתה הון רב. תחילה, חתמה ספרד על שלום ורוין עם צרפת, והכירה באנרי הרביעי (שהפך לקתולי מספר שנים קודם לכן) כמלך צרפת, והחזירה חלקים מהסטטוס קוו של שלום קאטו-קמברזי לתוקף. ממלכת אנגליה סבלה באותה התקופה ממלחמת גרילה באירלנד הקתולית, שנתמכה בידי ספרד. לכן, המלחמה נגמרה ב-1604, כשאנגליה התחייבה לא להתערב יותר במלחמה בהולנד, ולא להפריע יותר לספינות הסחר הספרדיות.
נהריה
תרבות
בשנות ה-40 התקיים מוזיאון של עתיקות, קונכיות ויהדות מרכז אירופה, במגדל המים. בעקבות מלחמת העצמאות פונו המוצגים ממגדל המים. בסוף 1949, הודות לתרומה של ד"ר שלמה בורשטיין לזכר הוריו, הוחל בהוקם בית תרבות לשיכון ספריה ומוזיאון. הספרייה נפתחה באפריל 1953. במהלך שנות ה-50 וה-60 התקיימו תערוכות שונות בבניין העירייה, במגדל המים ובבית התרבות. בתחילת שנות ה-70 נפתח מחדש המוזיאון העירוני בבניין העירייה ובסביבות שנת 2000 עבר המוזיאון לבית ליברמן.
ספורט
בנהריה פועל גם סניף של קלוב התעופה לישראל העוסק בספורט הטיסנאות. הקטגוריה שבה הסניף הנהרייני פועל היא "הטיסנים החופשיים". מספר חברים בסניף אף זכו בתחרויות בינלאומיות.
טופוגרפיה ובעיית הצפות בעקבות גשמים
בשטחי העיר נהריה עוברים שלושה נחלים; נחל הגעתון, נחל גולה (המכונה לעיתים נחל סער, בשל הסמיכות לקיבוץ סער הסמוך) ונחל שעל. שלושת הנחלים מנקזים שטח כולל של כ-80 קמ"ר, פי שבעה משטחה של העיר, שנמצאת בדיוק באזור השפך שלהם לחופי הים. לנחל הגעתון אגן ניקוז בשטח של 45 קמ"ר, והוא הגדול ביותר מבין השלושה.
נחל הגעתון מגיע לגבול העיר המזרחי, והוא זורם מדרום לשכונת נווה יצחק רבין (המכונה גם נהריה הירוקה), בסמוך למקום מושבם של קבוצת הדראז. הנחל זורם בתעלה פתוחה וטבעית עד לצומת עם רחוב שפרינצק, שם הוא נכנס למובל סגור בעל יכולת ספיקה של 15 מטר מעוקב לשנייה. בסמוך לקניון ארנה מתרחב המובל הסגור עד לצומת עם כביש 4. מכביש 4 ועד לשפך, הנחל עובר בתעלה בנויה ופתוחה במרכז שדרות הגעתון, כשמעליה גשרים המחברים בין שני צדי השדרה.
האימפריה הספרדית
ארגון מחדש באמריקה
במהלך המאה ה-18 דעכה שיטת ציי האינדיאס, שבמסגרתה התבצע הסחר בין נמל אחד בלבד בספרד (סביליה, ומאוחר יותר קדיס) אחת לכמה חודשים, עם נמלי יעד ספורים בלבד באמריקות. שיטה זו הונהגה הן מתוך כוונת שליטה ופיקוח על הסחר והן לשם ביטחון הספינות במימי האוקיינוס האטלנטי, אולם היא דעכה כתוצאה מפיראטיות, מתקופות שיתוק ארוכות כתוצאה ממלחמות שונות ומחוסר גמישות כלכלית שהביא לסחר מוגבל מדי. במהלך שנות ה-40 של המאה ה-18 הופסקה שיטת הציים לאמריקות במרבית שטחי האימפריה, וספינות החלו להגיע ישירות לחופה המערבי של אמריקה הדרומית, על ידי מעבר במצר מגלן, מבלי להזדקק לתיווך במצר פנמה.
בהדרגה החל סחר ישיר בין ספרד ובין חלקים באמריקות. וב-1778 של המאה ה-18, הוכרז סחר חופשי ברחבי האימפריה כולה (להוציא מקסיקו וונצואלה). יתר על כך, בשנת 1774 אושר לקולוניות באמריקות לסחור אלו עם אלו. הרפורמות אישרו את הסחר מ-13 נמלים בספרד לכל הנמלים החשובים באמריקות, וספינות יחידות הורשו לסחור ללא כל תלות בציים, שבוטלו.
הרפורמות הכלכליות הביאו, מחד, לשיפור יעילות המיסוי ולניצול מיטבי של משאבי הקולוניות לתועלתה של ספרד. מאידך, הדבר הביא להתמרמרות אנשי הקולוניות מכל השכבות החברתיות, ואף למרידות.
איי הבתולה הבריטיים
היסטוריה
איי הבתולה הבריטיים נחשבו בעיקר לנכסים אסטרטגיים, אך עובדו כאשר היה זה כדאי מבחינה כלכלית. הבריטים הקימו באיים מטעי קנה סוכר, שהפך מאוחר יותר לתוצרת עיקרית ומקור לסחר חוץ. לצורך גידולו הם הביאו עבדים מאפריקה. האי שגשג מבחינה כלכלית עד צמיחתו של סלק סוכר באירופה ובארצות הברית אשר גרם לצמצום משמעותי בתפוקת קנה הסוכר.
פוליטיקה
חוקתה של האיים הוצגה לראשונה בשנת 1971. ראש הממשלה נבחר באמצעות בחירות כלליות, יחד עם שאר חברי הממשלה. ראש הממשלה מציע מועצה ביצועית, והיא ממונה על ידי המושל. ישנה מועצה מחוקקת חד-ביתית המורכבת מ-13 מושבים.
כלכלה
למעלה מ-45% מההכנסה הלאומית נובעת מהתיירות. האיים מהווים מוקד מושך במיוחד עבור אזרחי ארצות הברית, המבקרים את האיים במאות אלפים בשנה. התיירים פוקדים את החופים החוליים הרבים ומבקרים באתרי תיירות שונים נוספים. תיירים רבים מבקרים את האיים במסגרת טיולי שיט, אולם הם מייצרים הכנסה לנפש קטנה בהרבה מתיירים השוכרים סירות ומבקרים בבתי המלון באיים. יחז עם זאת, קבוצה זו של תיירים חשובה לשוק נהגי המוניות.
גאוגרפיה
איי הבתולה הבריטיים ממוקמים בין הים הקריבי וצפון האוקיינוס האטלנטי. הם חלק מארכיפלג איי הבתולה, על יד איי הבתולה של ארצות הברית. קובצת האיים כוללת כחמישים איים טרופיים למחצה, מתוכם 16 איים מיושבים, הגדול שבהם הוא טורטולה. שטחם הכולל של איי הבתולה הבריטיים כ-153 קמ"ר. מרבית האיים מקורם געשי עם שטח הררי. האי אנגאדה שונה משאר האיים מבחינה גאולוגית - הוא שטוח ומורכב מאבני גיר ואלמוגים.
איזבל דה שרייר
התכתבויות מפורסמות
היא התכתבה גם עם המתורגמן לגרמנית לודוויג פרדיננד הובר ועם האחיין של קונסטנט ד'הרמנשז, אותו פגשה ב-1786. חילופי מכתבים של דה שרייר עם שני אלה נמשכו עד סוף חייה.
הלן מגאו
עד סוף מלחמת העולם השנייה (1945-1930)
ב-1943 קיבלה מגאו משרת חוקר במעבדת מחקר החומרים במפעל נורות פיליפס במיצ'ם (Mitcham) דרומית ללונדון. במעבדה היא פענחה את מבנה הגביש של בריום טיטנט (BaTiO3), שבו נעשה שימוש בקבלים ובחיישני לחץ. היא הייתה הראשונה לזהות את המבנה דמוי הפרובסקיט, ולקשור אותו לתופעת הפרואלקטריות שנתגלתה לראשונה סביב 1935. היא חזרה במהלך השנים הבאות לחקור את תופעת הפרואלקטריות והאנטיפרואלקטריות במינרלים כדוגמת KNbO3 ו-LiNbO3. ב-1957 יצא לאור ספרה הראשון, על פרואלקטריות בגבישים, שהיה המחקר המקיף הראשון של הקשרים הכימיים, מבני הגביש, והתכונות הפיזיות של החומרים הפרואלקטריים. מגאו נחשבה לסמכות בתחום במשך שנים רבות.
בלום (דמות בדיונית)
בלום (באנגלית: Bloom) היא דמות בדיונית ואחת מהפרוטגוניסטיות הראשיות בזיכיון "מועדון ווינX", המתמקד בקורותיהן של "מועדון ווינX", קבוצת פיות צעירות אותה בלום ייסדה והנהיגה.
עבדאללה סומך
ביוגרפיה
בשנת תרמ"ז (1887) נכתב בעיתון דער איזראעליט על השאלות שהופנו לרבי עבדאללה:
בלום (דמות בדיונית)
דיבוב
בדיבוב האנגלי הבינלאומי של הסדרה, את דמותה של בלום דיבבו הלנה אוונג'ליו ואנג'לה גלפואן, ובגרסה האזורית של 4Kids TV, דיבבה ליסה ג'קלין. בשני סרטי ההנפשה העלילתיים הראשונים המבוססים על הזיכיון, את דמותה של בלום דיבבה סינדי רובינסון. עם מעבר זכויות השידור האמריקאית לערוץ ניקלודיאון, את דמותה של בלום דיבבה שחקנית הטלוויזיה האמריקאית מולי קווין.
דמיטרי ליכצ'וב
ביוגרפיה
דמיטרי ליכצ'וב נולד בסנקט פטרבורג, לאב שהיה מהנדס חשמל. לאחר סיום לימודיו בבית הספר החל ללמוד באוניברסיטת סנקט פטרבורג בפקולטה למדעי החברה. בשנת 1928, לקראת סיום הלימודים באוניברסיטה, נעצר בשל השתתפותו בחוג סטודנטים, בו הרצה על חוקי הדקדוק הרוסי שהופרו על ידי "אויבי הכנסייה והעם הרוסי". הוא נידון ל-5 שנות מאסר. עד לשנת 1931 היה במחנה מעצר באיי סולובצקי, ובתקופת שהותו במחנה כתב את עבודת המחקר הראשונה שלו, על משחקי קלפים של פושעים פליליים. בנובמבר 1931 הועבר לעבודה בהקמת של תעלת בלומורקנאל.
בשנת 1932 שוחרר ליכצ'וב וחזר ללנינגרד. הוא הצליח לחזור לפעילות מדעית בתחום הפילולוגיה, ובשנת 1936 נמחק האישום שהיה כנגדו בגין פעילות נגד המדינה. באותה תקופה התחתן, ובשנת 1937 נולדו לו תאומות.
החל משנת 1938 ועד לשנת 1954 עבד ליכצ'וב במכון לספרות רוסית בלנינגרד. בשנת 1941 סיים את עבודת הדוקטורט שלו שהוקדשה לספרות הרוסית של המאה ה-12. בשנים 1945–1946 פרסם מספר ספרים על ההיסטוריה של רוסיה ועל הספרות הרוסית בין המאה ה-11 למאה ה-17. בשנת 1946 החל ליכצ'וב ללמד באוניברסיטת סנקט פטרבורג, ובשנת 1951 התמנה לפרופסור.
פארחה (סרט)
עלילת הסרט
רוב הסרט מתרחש כשהיא נעולה במחסן ויכולה להסתכל החוצה רק דרך פתח קטן בקיר. היא לא מצליחה לפתוח את הדלת ונאלצת לשרוד על האוכל המאוחסן במחסן, ועם מי גשם שהיא אוספת מבחוץ. לאחר כמה ימים בהם הכפר נטוש, מגיעה לחצר הבית משפחה של פליטים מכפר אחר; אבא, שתי ילדות ואישה כורעת ללדת. האישה יולדת בן בחצר, וכשהמשפחה נכנסת לבית, פארחה קוראת לאב כדי שיחלץ אותה מהמחסן בו היא נעולה. הוא מתחיל לשבור את הדלת, אולם אז מגיע כוח של חיילי צה"ל מלווים במשתף פעולה שפניו מכוסות (על מנת למנוע את זיהויו). החיילים משוכנעים שאב המשפחה גר במקום, ודורשים ממנו לגלות להם איפה מוסתר הנשק. הוא מנסה להסביר, בעזרת המשת"פ, שזה לא ביתו, ושהוא פליט מכפר אחר, אך החיילים מחפשים בבית ומוצאים את אשתו. בכוח יש חיילת שעושה חיפוש על האישה וחושבת שהיא בהריון. בעקבות כך מפקד הכוח, שמוצג כסדיסט, רוצה לדקור את בטנה וצוחק שהוא ייראה אם יש לה תינוק או תינוקת, אולם אז מתגלים הילדים, כולל התינוק, והמפקד מחליט להוציא אותם להורג. המשת"פ מתחנן שלא יעשו את זה, ואמר שהבטיחו לו שהוא רק יעזור למצוא נשק, ושלא יהרגו נשים וילדים. תחינותיו נופלות על אוזניים ערלות, והחיילים יורים בכל בני המשפחה מלבד התינוק. רגע לפני שהם הולכים המשת"פ מתקרב לדלת המחסן, קורא בשמה בשקט, מתגלה כאביה והולך. המפקד מורה לאחד החיילים להרוג את התינוק בלי לבזבז עליו כדור, אך החייל אינו מסוגל לרצוח את התינוק, ועוזב את המקום כשהתינוק צורח.
אוורו אנסון
אוורו אנסון (באנגלית: Avro Anson, על שם אדמירל הצי הבריטי, ג'ורג' אנסון) היה מטוס דו מנועי רב-משימתי, מתוצרת חברת אוורו הבריטית. המטוס שירת בחיל האוויר המלכותי הבריטי, בזרוע האוויר של הצי המלכותי, חיל האוויר המלכותי הקנדי וחילות אוויר נוספים רבים ברחבי העולם, לפני, במהלך ואחרי מלחמת העולם השנייה. המטוס פותח ממטוס הנוסעים אוורו 652 ונועד תחילה לשמש לסיור ימי, אך כבר בתחילת ייצורו נחשב כמיושן וכי לא יצליח למלא משימה זו. הסתבר כי ניתן יהיה להפעילו ביעילות כמטוס אימונים לצוותי מטוסים רב-מנועיים. למטרה זו שימש היטב בבריטניה וברבות ממדינות חבר העמים הבריטי. ייצור המטוס הסתיים ב-1952, ובמהלך השנים נבנו בבריטניה 8,138 מטוסים בתשע גרסאות ו-2,882 מטוסים נוספים נבנו על ידי חברת פדרל איירקראפט הקנדית ברישיון.
המוהיקני האחרון
האויב
בספר, האויב של הדמויות הראשיות הם מונטקלם וחייליו הצרפתים. אולם, במהלך כל הספר מוצגים הצרפתים באור חיובי, ואף על פי שהם האויב בסיפור, היחס אליהם הוא של יריב חזק ומעורר יראה אך מנומס להפליא ובשום פנים ואופן לא ברברי שיהרוג אנשים סתם (בניגוד לבעלי בריתם, האינדיאנים הקנדיים). דבר זה התבטא פעמים רבות: לדוגמה, כאשר שבו הצרפתים את בנותיו של קולונל מונרו, היחס אליהם היה עדין ומתחשב כאל בנותיו של מונטקלם. עוד דוגמה היא שיחות הכניעה בין מבצר ויליאם הנרי לבין הצבא הצרפתי, שבו התייחס מונטקלם למונרו כשווה ערך והתייחס אליו בכבוד רב.
סיף אל-ערב קדאפי
סיף אל-ערב אל-קדאפי (ערבית: سيف العرب القذافي; 1982 - 30 באפריל 2011) היה פוליטיקאי לובי, בנו השישי של מועמר קדאפי.
פלקריוס
פלקריוס (שם מדעי: Falcarius) הוא סוג דינוזאור מקבוצת התריזינוזאוריה שחי באמריקה הצפונית בתחילת הקרטיקון לפני 126 מיליון שנה. משמעות שמו: "מגל חותך", עקב טפריו הגדולים.
נעמה ברקאי
פעילות מחקרית
מחקריה על תהליכי הבקרה של התבטאות גנים בפנוטיפ ועל ניסויים אבולוציוניים שהטבע מבצע בתאים זיכו אותה בפרס מרטין קימל לחדשנות מחקרית בשנת 2007.
חוסמי אלפא
פנטולאמין
פנטולאמין (באנגלית Phentolamine) היא תרופה שחוסמת קולטנים מסוג אלפא 1 ואלפא 2 אך בניגוד לפנוקסיבנזמין עושה זאת בצורה תחרותית ולפיכך השפעתה היא על פני זמן קצר יותר. תרופה זאת ניתנת בהזרקה ובעבר שווקה גם בישראל בשם המסחרי Regitine. תרופה זאת שימשה בטיפול בפאוכרומוציטומה לטווח קצר בלבד. השימוש בה כיום מוגבל, בשל תרופות יעילות יותר.
אלפוזוסין וטמסולוסין
אלפוזוסין (באנגלית: alfuzosin, שמות מסחריים: קסטרל Xatral, אלפו-קל Alfu-Kal ) וטמסולוסין (באנגלית: Tamsulosin, שמות מסחריים: אומניק Omnic, פרומניקס Promnix, וכן Tamsulosin-Teva או טמסולין Tamsulin, ונמצא גם בתרופה משולבת - דואודרט Duodart) הן תרופות אשר ספציפיות לקולטנים מסוג אלפא1 הממוקמות בבלוטת הערמונית.
מוראטו
קריירת מועדונים
מוראטו החל לשחק כדורגל במחלקת הנוער של סאו פאולו, ובשנת 2019 עבר למחלקת הנוער של בנפיקה ליסבון. ב-21 בדצמבר 2019 ערך את הופעת הבכורה שלו בקבוצה הבוגרת של המועדון, בתיקו 2-2 נגד ויטוריה סטובל במסגרת גביע הליגה הפורטוגלית לעונת. ב-30 באפריל 2021 ערך את הופעת הבכורה שלו בליגת העל הפורטוגלית, בניצחון 2-0 על טונדלה במסגרת המחזור ה-30 לעונת. ב-14 בספטמבר ערך את הופעת הבכורה שלו בליגת האלופות, בתיקו 0-0 נגד דינמו קייב במסגרת שלב הבתים לעונת 2021/2022.
Mob Rules
רשימת השירים
המוזיקה הולחנה על ידי גיזר באטלר, טוני איומי ורוני ג'יימס דיו. הליריקה נכתבה על ידי דיו.
מוסא אנדיאייה
מוסא אנדיאייה (באנגלית: Moussa N'Diaye; נולד ב-18 ביוני 2002) הוא כדורגלן סנגלי המשחק בעמדת המגן השמאלי באנדרלכט.
Macht Arbeit Frei?
"Macht Arbeit Frei?" (מגרמנית: "האם העבודה משחררת?") הוא פסל מאת האמן הישראלי יגאל תומרקין. הוא מכיל שלושה אלמנטים מרכזיים - פירמידה, דמות האמן השוכבת על גבי קרון ותלולית חלוקי אבן.
קסטור
תכונות קסטור Aa וקסטור Ab
קסטור Aa הוא כוכב הסדרה הראשית לבן, הדומה לסיריוס. מסתו כ-2.15 מסות שמש ורדיוסו כ-2.3 רדיוסי שמש והוא הכוכב המסיבי ביותר והקורן ביותר מבין ששת כוכבי המערכת. במרחק של כ-0.12 יחידות אסטרונומיות מקיף את קסטור Aa קסטור Ab בזמן הקפה של כ-9.2 ימים. זהו כוכב מסוג לא ידוע, אך נראה שמסתו היא רק כרבע ממסתו של קסטור Aa ולכן סביר שמדובר בננס אדום. מסלול ההקפה הוא מאוד אליפטי כך שהמרחק בין בני הזוג משתנה מ-0.06 ועד 0.18 יחידות אסטרונומיות. בשל המרחק הקטן, לא ניתן להפריד ביניהם באמצעות טלסקופ וקיומו של קסטור Ab, כמו גם מסתו וזמן ההקפה שלו, מוסקים ממדידות ספקטרוסקופיות. תצפיות בקרינת X הראו שקסטור Ab הוא כוכב הבזק שעובר התפרצויות שנמשכות כחצי שעה. עוצמת ההארה המשותפת להם היא פי 34 משל השמש.
כזית
מקור השיעור
בתחומים הלכתיים רבים נקבעו בספרות חז"ל "שיעורים" - גדלים מינימליים הנדרשים על מנת לתת לעצם כלשהו משמעות הלכתית (למשל, שיעור ברכה אחרונה). השיעור הנפוץ ביותר הוא שיעור "כזית" הנוגע לנפח המינימלי של דברי מאכל כמעט בכל תחום הלכתי רלוונטי, וכן לנפחים נוספים רבים של מוצקים. בעניין זה ידועה אמרתו של רבי יוסי ברבי חנינא שדרש את הפסוק "ארץ זית שמן" – "ארץ שכל שיעוריה כזיתים". כך גם אמר רבי יהודה הנשיא: "כל השיעורין כולן בכזית, חוץ מטומאת אוכלין".
מזקובאצ'האזה
ההיסטוריה של יהודי היישוב
ניתן להעריך את מספר הנספים בלמעלה מ-300 אנשים. הקהילה קמה מחדש לאחר 1945 על ידי שורדי השואה. בשנת 1949 היו ביישוב עדיין 108 יהודים. מאוחר יותר הרוב עזב את הונגריה. בית הכנסת שלא היה בו קהל נהרס בשנת 1974.
לזארוס פאפאדופולוס
לזארוס פאפאדופולוס (ביוונית: Λάζαρος Παπαδόπουλος; נולד ב-3 ביוני 1980 בקרסנודר שברוסיה) הוא כדורסלן יווני יליד רוסיה המשחק בעמדת הסנטר בקבוצת פאוק סלוניקי.
אנדרטת גדוד 71
גדוד 71 במלחמת יום הכיפורים
לאחר מכן הוקם הגדוד מחדש על בסיס חיילים שחזרו מחו"ל תחת פיקוד עמוס כץ, ולחם בפריצה למובלעת הסורית. ב-12 באוקטובר כבש הגדוד את מזרעת בית ג'אן.
ריצ'רד לינטרן
ריצ'רד צ'ארלס לינטרן (באנגלית: Richard Charles Lintern; נולד ב-8 באוקטובר 1962) הוא שחקן תיאטרון, קולנוע וטלוויזיה אנגלי.
אמיר פרלמן
חייו
בשנת 2007 הקים את ההרכב "אנסמבל שירה חדשה לירושלים".
קארל המפה
ביוגרפיה
המפה ניצח פעמיים באליפות וינה בשנים 1859–1860, בשתי הפעמים סיים לפני וילהלם שטייניץ.
יחסי ישראל–רוסיה
יחסי ישראל–רוסיה ידעו עליות ומורדות רבות. מאז הקמתה של מדינת ישראל ועד 1991, עת התפרקה ברית המועצות, נודעו יחסי ישראל-רוסיה כיחסי ברית המועצות–ישראל.
חידוש היחסים
היחסים בין מדינת ישראל וברית המועצות נותקו בשנת 1967 בעקבות מלחמת ששת הימים וחודשו רק כעבור 24 שנים, באוקטובר 1991, כחודשיים לפני התפרקותה. ב-13 בדצמבר 1991 הגיש שגריר ברית המועצות, אלכסנדר בובין, את כתב האמנתו לנשיא מדינת ישראל, חיים הרצוג. כשבועיים לאחר מכן, התפרקה ברית המועצות. בובין הפך לשגריר הראשון של הפדרציה הרוסית בישראל ונפתחה שגרירות ישראל במוסקבה.
לאחר התפרקות ברית המועצות חיפשה רוסיה הזדמנות לחזור לעמדת השפעה ברמה הבינלאומית. בין השאר ניסתה רוסיה לחזור לעמדת השפעה גם במזרח התיכון אך הבינה כי לא תוכל לעשות זאת אם לא תיתפס כצד אובייקטיבי בקונפליקט הישראלי-פלסטיני. לפיכך, מיד עם חידוש היחסים הדיפלומטיים בשנת 1991, החלה רוסיה בהידוק היחסים עם ישראל על מנת להפוך לשותף אסטרטגי של ארצות הברית בחיפוש אחר פתרון לסכסוך הישראלי-פלסטיני. כחלק מפעילות זו, בשנת 2002 הוקם "הקווארטט" במסגרתו הוסיפה רוסיה לפעול בנושא ולנסות להשפיע על הצדדים. אך גם במסגרת זו היו יכולותיה של רוסיה מוגבלות למדי בהשוואה לשותפות האחרות. רוסיה ניסתה לתווך בין ישראל לערפאת בניסיון לעצור את האינתיפאדה השנייה, אך ללא הועיל.
מאז התפרקות ברית המועצות חווה רוסיה הידלדלות אוכלוסין. רוסיה רואה בפזורה הרוסית ברחבי העולם בכלל (כ-24 מיליון מהגרים) מקור חשוב להגדלת אוכלוסייתה באנשים משכילים ובעלי כושר עבודה. נכון להיום, אזרחי ישראל אשר עלו מרוסיה רשאים להחזיק באזרחות כפולה, זאת בניגוד לתקופה שבה ברית המועצות חייבה את האזרחים העוזבים אותה לוותר על אזרחותם. אכן, רבים מיוצאי רוסיה מחזיקים באזרחות כפולה, ומשתמשים בה על מנת לשמור על יחסים עם קרוביהם ברוסיה, ואף על מנת לקיים קשרי מסחר חוצי גבולות תוך ניצול קשריהם בשתי המדינות.
מלחמת האזרחים בסוריה
על רקע העימות האווירי בין ישראל לסוריה ואיראן בפברואר 2018 קראה רוסיה "לכבד את ריבונות סוריה" והצהירה כי "כל איום על אנשינו בלתי מקובל". באפריל ייחסה רוסיה לישראל את תקיפת שדה התעופה T-4 בסוריה, ושר החוץ הרוסי כינה את הפעולה "התפתחות מסוכנת".
2016–2021
ב-4 באפריל 2019, הוחזרו חפצים של חלל צה"ל זכריה באומל. לאחר המפגש בין נתניהו לפוטין, נערך טקס שבמהלכו מסר רמטכ"ל צבא רוסיה ולרי גרסימוב לנתניהו, ארון עטוף בדגל ישראל ובתוכו שרידי חפציו של באומל – סרבל ונעליים.
ב-23 בינואר 2020 הגיע פוטין לישראל כדי להשתתף בפורום השואה העולמי החמישי, הנערך ביד ושם, ולחנוך אנדרטה בירושלים לזכר המצור על לנינגרד, ונפגש עם נתניהו ועם נשיא המדינה, ראובן ריבלין.
ממשלת בנט-לפיד
ב-5 במרץ 2022 נפגש ראש ממשלת ישראל נפתלי בנט במוסקבה עם פוטין, על מנת לדון על הפלישה הרוסית לאוקראינה. מהקרמלין נמסר כי השיחה הייתה ביוזמת ישראל ובנט הציע לתווך במגעים מול נשיא אוקראינה, וולודימיר זלנסקי. בהמשך היום המריא בנט לברלין, בירת גרמניה, לפגישה עם קנצלר גרמניה, אולף שולץ. לפני הפלישה ואחריה, מצד אחד ישראל הביעה עמדה עקרונית זהה לזו של מדינות המערב בנושא הסכסוך האוקראיני-רוסי והתנגדה לפלישה, אך מצד שני בישראל נזהרו שלא להתעמת עם הרוסים. זאת בשל הנוכחות הרוסית בסוריה, שם נאבקה ישראל בהתבססות איראן בסוריה.
2023 ואילך (ממשלת נתניהו)
ביולי 2023 נודע כי קבוצת השפעה, שככל הנראה פעלה בשליחות או בהשראת רוסיה ושירותי הביון שלה, הפיצה בטלגרם ובטוויטר כתבות מזויפות שמטרתן לייצר דיסאינפורציה ובלבול בקרב הקוראים, או לשנות דעות, לסכסך ולהשחיר. הוערך כי היה מדובר בקמפיין אנטי-אוקראיני של רוסיה שמטרתו היתה להשפיע על מקבלי ההחלטות בישראל.
קהילת יהודי מזקובאצ'האזה
נכון לשנת 2015, רק משפחה יהודית אחת התגוררה במזקובאצ'האזה, עיירה של פחות מששת אלפים תושבים במחוז בקש בהונגריה. במאה ה-19 ובמחצית הראשונה של המאה ה-20 היהודים היוו עד 6.5 אחוזים מכלל אוכלוסיית היישוב. הקהילה חיה את תקופת הזוהר שלה במחצית הראשונה של המאה ה-20. השבר הגדול היה בשואת יהודי הונגריה בשנת 1944 והיהודים ששרדו את השואה עזבו את העיר במחצית השנייה של המאה ה-20, בעיקר לישראל.
השואה
מ-15 במאי 1944 נכלאו היהודים המקומיים בגטו שהוקם בחוות הרבעת הסוסים של האגודה לרווחה ציבורית. גם יהודי שני יישובי הסביבה הובאו לגטו זה. הצפיפות הייתה גדולה מאוד. במחנה היו גם מחלקת יולדות, חדר מתים ומטבח. בית הקברות של הגטו היה בית הקברות היהודי המקומי. ניסיונות התאבדות לא מוצלחים התרחשו באזור המחנה. היהודים מהגטו/מחנה האיסוף הזה הועברו לבקשצ'אבה ב-17 ביוני. בסופו של דבר הם גורשו למחנות ריכוז ולמחנות השמדה גרמניים. הרוב גורש ונרצח באושוויץ. ניתן להעריך את מספר הנספים מהעיירה בלמעלה מ-300 איש. הקהילה קמה מחדש לאחר 1945. בשנת 1949 היו ביישוב עדיין 108 אנשים בקהילה היהודית ששרדו. מאוחר יותר הרוב עלה לישראל או עזב את הונגריה כתוצאה מאירועי 1956 (המרד ההונגרי). בית הכנסת הפך לא שמיש ובנייניו נהרסו בשנת 1974. בשנת 2015 התגוררה בעיר רק משפחה יהודית אחת.
שחר בוצר
ביוגרפיה
בעקבות פסק הדין חויבו כל מוסדות החינוך בישראל להנגיש עצמם לאנשים עם מוגבלויות. כמו כן, הוא שימש בסיס להצעת חוק שוויון זכויות לאנשים עם מוגבלות, שאושר ב-1998 בכנסת. בג"ץ בוצר נלמד כיום בבתי ספר למשפטים, לעבודה סוציאלית ולחינוך במוסדות להשכלה גבוהה.
קישורים חיצוניים
מאמרי דעות שכתב:
מחזור הריאות
תחילת מחזור הריאות בלב
בדופן העליון של העלייה הימנית נמצא קוצב הלב (או "צומת הסינוס והעלייה" - SA node), המחולל באופן עצמוני פוטנציאל פעולה כ-70 פעמים בדקה במבוגר. כשהפוטנציאל מתפשט במורד שריר העלייה הוא גורם להתכווצותו. ההתכווצות מעלה את הלחץ של הדם בעלייה ולחץ זה גורם לפתיחת מסתם בין העלייה הימנית לחדר הימני (מסתם "העלייה והחדר" או המסתם "התלת-פסיגי" - בלועזית הטריקוספידלי), ובכך מאפשר לדם למלא את החדר הימני. אחרי מעבר הדם, יורד הלחץ בעלייה ומסתם העלייה והחדר נסגר כדי למנוע זרימה חזרה של הדם אל העלייה. תוך כדי מעבר הדם מהעלייה לחדר הימני ממשיך הדם לזרום מהוורידים הנבובים אל העלייה וגם לחדר. זה מתאפשר כיוון שאין מסתמים בכניסת הוורידים אל העלייה וכיוון שכווץ העלייה לא חוסם את המעבר. לפי מחקרים אחדים סידור זה מעלה את התפוקה של זרימת הדם. בזמן שהדם מספיק למלא את החדר הימני, האות החשמלי מגיע אל קשר הפרוזדור והחדר (או "צומת העלייה והחדר" - AV node) הנמצא סמוך למסתם בין העלייה לחדר. האות מתפשט במורד המחיצה המפרידה בין החדרים ועולה משם מעלה בדפנות שני החדרים. אות זה גורם להתכווצות החדרים מלמטה למעלה בתנועת סחיטה. לחץ הדם בחדר עולה ולחץ זה גורם לפתיחת מסתם נוסף ("סהרוני" בשל צורתו) בין החדר הימני לעורק הריאה ("מסתם עורק הריאה" - בלועזית "המסתם הפולמונרי"). התכווצות החדר חזקה מהתכווצות העלייה כיוון שעכשיו על הלחץ שנוצר לגרום לזרימת הדם עד הריאות (בעוד שכווץ העלייה רק היה צריך להספיק להעברת הדם אל החדר הסמוך). לכן שריר החדר הימני עבה וחזק משריר העלייה. שריר החדר השמאלי עבה וחזק עוד יותר כיוון שעליו לשלוח את הדם אל כל רחבי הגוף. כשהדם עובר אל עורק הריאה, הלחץ בחדר הימני יורד והמסתם נסגר כדי למנוע זרימה חזרה של הדם אל החדר. שימו לב שכלי הדם המובילים דם מהלב נקראים עורקים, ואלה המחזירים דם ללב נקראים וורידים - הן במחזור הקטן והן במחזור הגדול של הדם. אך במחזור הגדול, העורקים מובילים דם עשיר בחמצן והוורידים מחזירים דם עני בחמצן, בעוד שבמחזור הקטן העורקים (ובראשם עורק הריאה) מובילים דם עני בחמצן והוורידים מחזירים דם עשיר בחמצן.
חלופות למחזור הריאות בבעלי חיים אחרים
לחסרי חוליות יבשתיים, כמו חרקים ועכבישים, יש מערכת צינורות נשימה, טרכיאות, המובילות אוויר ממספר פתחי נשימה במעטה הגוף. אחרי הסתעפויות רבות הטרכיאות מגיעות ישירות לרקמות והחלפת הגזים נעשית בדיפוזיה דרך נוזל בקצה הצינורות. לעקרבים ולעכבישים יש גם ריאות "ספר" (הנקראות כך בשל צורתן בעלת דפי ריקמה רבים) בנוסף או במקום הטרכיאות. הדרישות האנרגטיות המוגברות של הדו-חיים ורוב הזוחלים נענו על ידי מחזור דם נפרד לצורך אספקת החמצן לדם. לאלה יש מחזור דם ריאתי נפרד ולב בעל שלושה מדורים, שתי עליות וחדר משותף אחד. התכווצות אחת מובילה את הדם במחזור הריאתי לצורך אספקת חמצן והתכווצות שנייה מובילה את הדם במחזור הגדול (הסיסטמי) כדי להעביר את החמצן לרקמות.
ישראל דורון (ראש עיר)
בצעירותו
הוא החל לעבוד כפקיד בצרכנייה בעכו, ברחוב בן עמי-פינת ויצמן. התקדם לקופאי, ולבסוף שימש כמנהל הצרכנייה.
בעיריית עכו
ישראל דורון נפטר ב-23 בפברואר 2022. הותיר אחריו נכדים ונינים.
טרבור בוקר
קריירה מקצועית
ב-3 במרץ 2018 חתם באינדיאנה פייסרס על חוזה עד לסיום עונת. אינדיאנה, אשר העפילה לפלייאוף מהמקום החמישי במזרח, הודחה כבר בסיבוב הראשון, על ידי קליבלנד קאבלירס.
צוגה מערבית
צוגה מערבית (שם מדעי: Tsuga heterophylla, באנגלית: Western hemlock או Western hemlock-spruce) היא עץ מחטני ירוק-עד השייך לסוג צוגה. העץ נפוץ לאורך רצועה בת 3,200 קילומטרים בחוף המערבי של ארצות הברית ושל קנדה, כשגבול התפוצה הצפון-מערבי בחצי האי קינאי באלסקה, והגבול הדרום-מזרחי בצפון מחוז סונומה בקליפורניה.
תפוצה ואקולוגיה
קצב הגידול ההתחלתי איטי. נבטים בני שנה הם בדרך כלל בגובה 5–8 סנטימטרים, ונבטים בני שנתיים הם בגובה 10–20 סנטימטרים. מהרגע שהתבססו יכולים שתילים המצויים באור שמש מלא לגדול בקצב ממוצע של 50–120 סנטימטרים (לעיתים נדירות 140 סנטימטרים) בשנה עד שהם מגיעים לגובה 20–30 מטרים ובתנאים טובים הם ממשיכים לצמוח בקצב של 30–40 סנטימטרים בשנה עד שהם מגיעים לגובה של 40–50 מטרים. הפרט הגבוה ביותר הידוע בגובה 82.83 מטרים הוא בפארק המדינתי פריירה קריק רדוודס (Prairie Creek Redwoods State Park) בקליפורניה. העץ מאריך ימים כשידוע על עצים בני 1,200 שנים.
צוגה מערבית יוצרת מיקוריזה עם כמה מיני פטריות אכילות ידועות Cantharellus formosus (באנגלית Pacific golden chanterelle), Cantharellus subalbidus (באנגלית White chanterelle) ו-Craterellus tubaeformis (באנגלית Funnel Chanterelle). העץ מסוגל ליצור סימביוזה גם עם פטריות המפרקות עצים מתים בנוסף לפטריות הגדלות בקרקע. סימביוזה זו מאפשרת לנבטים לשרוד על גדמי וגזעי עצים מרקיבים.
זאב שחם
שנים ראשונות
לאחר תקופת אימונים בארץ ישראל, הוא נשלח למדבר המערבי ושירת שם בתפקידים שונים. בשנת 1946 השתחרר ולאחר תקופת מנוחה התגייס להגנה לפי בקשתו של יהושע גלוברמן שהיה אז מפקד ההגנה במחוז תל אביב. זוניק קיבל תפקיד של מפקד פלוגה באזור שכונת התקווה. הפלוגה הייתה מורכבת מבחורים צעירים שנאלצו להפסיק את הלימודים כדי לעזור בפרנסת המשפחה. בעבודה קשה הצליח זוניק להפוך נערי הפרברים אלה לפלוגה מגובשת שהוכיחה את עצמה בקרב שכונת התקווה כשהצליחו להדוף מאות ערבים בפיקודו של חסן סלאמה.
צה"ל
ב-1963 נשלח במשלחת צבאית לאוגנדה כדי לאמן את הצבא במקום המדריכים הבריטים שהועזבו. בתקופה זו יצר קשרים טובים עם אידי אמין לאחר שהזהיר אותו מניסיון התנקשות בחייו.
בושינטנג
היסטוריה
מאכל זה נאכל בקוריאה החל מהתקופה הפרה היסטורית. חפירות ארכאולוגיות גילו בהתיישבות נאוליתית במחוז צל'נגניונג (창녕) עצמות כלב אשר שימשו למאכל. ציור קיר שהתגלה במערך הקברים של גוגוריו (고구려 고분군) במחוז הוונגהאה (אתר מורשת עולמית של ארגון אונסקו) מתאר כלב שנשחט ותלוי במחסן לאכילה. בשירו של המשורר ג'אונג האק יו (정학유; 丁學遊) משנת 1816 לערך, מתאר את אורח החיים של המשפחות החקלאיות בקוריאה, ומזכיר אישה המביאה להוריה במתנה מרק כלב, עוגת אורז ויין אורז.
סופר-פארם
פריצת הדרך והתרחבות הרשת
בשנת 2008 הגיע מחזור המכירות של הרשת בישראל לראשונה למעל 3 מיליארד שקל.
העסקה פוגענית
בדצמבר 2007 נתבעה הרשת בגין הפרת "חוק הזכות לעבודה בישיבה".
הסכמי הבלעדיות בקניונים
בשנת 2016 פתחה מיכל הלפרין, הממונה על התחרות, בבדיקה של הסדרי הבלעדיות של סופר-פארם בקניונים, וסברה שהסדרי הבלעדיות מונעים פתיחה של בתי מרקחת מתחרים. הבדיקה התמקדה באזור יקנעם עילית, שבו קיימים שני קניונים בלבד. בעקבות הבדיקה הגיעה רשות התחרות להסכמה עם סופר-פארם כי היא תבטל את הסדרי הבלעדיות בכל הקניונים בארץ. בעקבות ההסדר אכן נפתחו בקניונים שונים עסקים המתחרים בעסקיה של סופר-פארם.
מאיר פרוינדליך
ביוגרפיה
בשנת 1953 התגייס כצלם צבאי ביחידת ההסרטה של צה"ל והמכללה הבין-זרועית לפיקוד ולמטה, ולאחר שחרורו משירות סדיר המשיך לשרת במילואים כצלם עבור במחנה גדנ"ע ובמחנה. במהלך מלחמת ששת הימים תיעד במצלמתו את הפריצה לעיר העתיקה וכיבוש הכותל המערבי והנציח את ביקורו של דוד בן-גוריון בכותל, צילום המוצג כיום בבית העצמאות שבתל אביב.
פרס לחיים
פעילות
האסטרטגיה מיושמת בשלושה ערוצים מרכזיים: הפעילות כולה מונעת מתוך אמונה ביכולת לנצח את המחלה.
ALS Mobile Analyzer
הנתונים משמשים לטיוב הטיפול השוטף בחולים וכבסיס למחקר עתידי ולניסויים קליניים. זאת ועוד, הפיתוח של מוצר אחיד, אמין ונגיש יוזיל באופן משמעותי את העלויות של ניסויים קליניים ויקצר את משכם. כך למשל באמצעות ה- ALS Mobile Analyzer ניתן יהיה למדוד את השפעתה של תרופה חדשה על תפקוד החולה.
פרס הטכנולוגיה המסייעת הישראלי לחולי ALS
במסגרת יום המודעות העולמי למחלת ה-ALS, ב-21.6.16 התקיים גמר תחרות טכנולוגיה מסייעת לחולים בכלל ולחולי ה-ALS בפרט. זו הייתה תחרות ראשונה מסוגה בה סטודנטים שונים, מרחבי הארץ, מפתחים פיתוחים חדשניים מבוססי טכנולוגיה כדי לסייע לאותם החולים להתמודד עם מחלתם. התחרות התקיימה בהובלת עמותת פרס לחיים ובשיתוף בית הספר לתקשורת במרכז הבינתחומי הרצליה.
פרס ניבוי התקדמות מחלת ה-ALS
ב-2012 עמותת פרס לחיים השיקה פרס לניבוי ה-ALS על שם פיל בואן. על מנת לזכות, המשתתפים נדרשו לייצר אלגוריתם שינבא את התקדמות המחלה בתוך שנה טוב יותר ממה שאלגוריתם סטנדרטי יכול היה לנבא. הניבוי הטוב ביותר זכה בפרס של 50 אלף דולר.
בפרס הניבוי השתתפו למעלה מאלף פותרים מ-64 מדינות בעולם. ב-15 באוקטובר 2012 זכו בפרס שתי קבוצות: קבוצת סטנפורד שכללה זוג חוקרים צעירים מאוניברסיטת סטנפורד בארצות הברית וקבוצת סנטרנה שכללה שני סטטיסטיקאים העובדים בחברה למחקר שיווקי סנטרנה בעיר וושינגטון בארצות הברית.
פורום ALS
על מנת להביא חוקרים חדשים לתחום ה-ALS ולעודד שיתופי פעולה בין חוקרים, עמותת פרס לחיים, בשיתוף עם Alzheimer’s Research Forum הקימו פורום לחקר ה-ALS. הפורום מאפשר גישה לחדשות מחקר ותעשייה בתחום ה-ALS, סקירה של חברות המבצעות מחקר בתחום ה-ALS ומידע על שלבי התפתחות תרופות.
עמוס אלנבוגן
איור ועיצוב
בשנת 1997 אלנבוגן זכה במדליית זהב ב-New York festival עבור עיצוב כרטיסי טלכרט של "בזק" מסדרת "ידיעות אחרונות". הונפקו כ-1,260000 כרטיסים מסדרה זו. באותה השנה הוא זכה במדליית ארד בתחרות Free Design-London עבור עיצוב נייר מכתבים למשרד פרסום "סימבול פרס", וכן בשנת 1998 זכה במדליית כסף ב-New York festival עבור הפרויקט "הגלויות של שלי" למשרד הבריאות. בשנת 1998 אלנבוגן החל ללמד איור במכון הטכנולוגי חולון, והמשיך לעסוק בהוראה לסירוגין במכללת "שנקר", מכללת "ספיר", האוניברסיטה הפתוחה, מכללת "ויטל", ומכללת "אסכולה" שם שימש כראש מסלול איור בין השנים 2000-2002.
מיליארד סיבות לשוד
מיליארד סיבות לשוד מספר על ג'וש (בן סטילר), צ'ארלי (קייסי אפלק), ודבראו (מייקל פנייה), עובדי בניין דירות יוקרתי שמאבדים את הפנסיות שלהם בהונאת פונזי של איש עסקים בוול סטריט, ארתור שו (אלן אלדה). הקבוצה מגייסת את עזרתו של פושע גנב (אדי מרפי), איש עסקים פושט רגל, מר פיציו (מתיו ברודריק), ועובדת אחרת של בניין הדירות, אודסה (גבורי סידיבי), לפרוץ לדירתו של שו ולגנוב בחזרה את כספם, תוך הימנעות מסוכנת FBI האחראית על המקרה שלהם, קלייר דנהאם (טיאה ליאוני).
אדובי אקרובט
אדובי אקרובט ממירה קבצים של מעבדי תמלילים לקובצי PDF ואף מאפשרת עריכת שינויים ופעולות מתקדמות יותר למסמכי PDF; עריכה ומחיקה של אלמנטים, החלפת סדר העמודים, הוספת סיסמה, הוספת הערות, סריקה ישירות לתוך PDF, וייצוא מסמכי PDF למסמכי טקסט או לתמונות.
היסטוריה
מאז תחילת שנות ה-90, היו לה מתחרים אשר השתמשו בפורמט, כגון:
הנוסע השמיני
ההצלחה של "הנוסע השמיני" הולידה זיכיון של רומנים, ספרי קומיקס, משחקי וידאו, צעצועים, וכן שלושה סרטי ההמשך ושלושה סרטי פריקוול. זה גם פיתח את קריירת המשחק של ויבר בכך שזה היה התפקיד הראשי הראשון שלה, ואת סיפורה של הדמות שלה ריפלי במפגשים של עם החייזר שהפך לחוט הנושאי שרץ בסרטי ההמשך "שובו של הנוסע השמיני" (1986), "הנוסע השמיני 3" (1992), ו"הנוסע השמיני 4: התחייה" (1997). סרטי הפריקוול "הנוסע השמיני נגד הטורף" (2004) ו"הנוסע השמיני נגד הטורף 2: רקוויאם" (2007) נטשו נושא זה לטובת קרוסאובר עם זיכיון "הטורף", אך הסרט "פרומתאוס" המהווה חלק ראשון מתוך טרילוגיה מתוכננת, חזר לאותו חוט עלילה.
גדוד המשמר (אוסטריה)
היסטוריה
הגדוד הוקם לראשונה ב-1 במרץ 1935 ברפובליקה האוסטרית הראשונה ונקרא בתחילה "גדוד המשמר של וינה". מפקדתו הראשונה נמצאה בהופבורג. הגדוד פורק בעקבות האנשלוס ואיחוד הצבא האוסטרי לתוך הוורמאכט. ב-1956 הוקם מחדש הגדוד תחת השם "גדוד המשמר הצבאי" (Heereswachbataillon). מפקדת הגדוד נקבעה בצריף מריה תרזה בווינה. ב-15 במאי 1957 קיבל הגדוד את שמו הנוכחי.
גאומורפולוגיה
תהליכי בליה וסחיפה
תופעה מרכזית המעצבת את פני הנוף היא בליה (הסרה של חומר) וסחיפה (הסעתו על פני השטח על ידי סוכני הסעה שונים). הבליה עשויה להיווצר ממספר גורמים:
השפעות אנתרופוגניות
תחומי מחקר נרחבים בגאומורפולוגיה מתקשרים להשפעתו של האדם על יצירת הנוף ושינוי פני השטח, וכן השפעתו העקיפה על תהליכי עיצוב טבעיים (למשל בגרימת שינויים והשפעות אקלימיות ומיקרו אקלימיות).
שושן (זמר)
ביוגרפיה
שושן נולד בבית שאן, למשפחה מרובת ילדים שעלתה ממרוקו בראשית שנות ה-50 של המאה ה-20, וספג השפעות ממוזיקה מרוקאית, דרך רוק קלאסי ופופ ועד מוזיקה קלאסית. בילדותו הוא שימש כמתופף בלהקת הנוער העירונית ובנערותו החל לשמש כמורה לגיטרה למתחילים. ב-1981, לאחר שחרורו מצה"ל, החליט שושן לנסות את מזלו בלונדון ובמשך חמש שנים הוא גר שם והתפרנס מעבודות מזדמנות. ב-1986 חזר שושן לישראל והחל בתהליך מהיר של חזרה בתשובה בישיבה בירושלים.
ב-2012 הלחין מוזיקה לעבודה "מסיק" של האומנית סיגלית לנדאו.
רעמתניים
מיון
במשפחת הרעמתניים שני מינים מסוג אחד:
אדרית שחורת-כיפה
תפוצה ומקום חיות
הקינון בעיקר בסלעי החוף ובטונדרה, באיים מרוחקים בהם טורפים (יונקים) מעטים. הקנים מוסתרים בעשב גבוה למנוע היטרפות הגוזלים והביצים.
הטבח בווירג'יניה טק
התנהגותו של צ'ו בילדות ודאגות משפחתו
במהלך ריאיון עם רשת ABC אמר סבו של צ'ו שהיה מודאג מהתנהגותו בילדות. על פי דיווחו, צ'ו מעולם לא הסתכל עליו כדי ליצור קשר עין, ומעולם לא חיבק אותו.
יחסיו עם סטודנטים
אייד וקוץ' הודאגו מהתנהגותו המטרידה של צ'ו, והפסיקו לדבר עמו. בנוסף אמרו לחבריהם, בעיקר לסטודנטיות, לא לבקר בחדרם בגלל צ'ו.
לאחר הטבח
יומיים לאחר האירוע פרסמה רשת הטלוויזיה NBC קטע וידאו ותמונות ששלח סונג-הוי בדואר, מיד לאחר הרצח במעונות הסטודנטים ולפני החדירה לבנייני הלימוד. הרוצח נראה ונשמע שם מקריא את מניעיו למעשה, כשעיקר דבריו הם התקפה על החומרנות של חבריו ללימודים ותיאור מצוקות וכאבים. בציבור ובתקשורת האמריקנית נשמעו קולות אשר מחו נגד שידור הקטע, וזאת בטענה שהשידור משרת את רצונו של הרוצח בפרסום לאחר מותו וכי הוא עלול ליצור הזדהות בקרב בני-נוער.
המקומון
כיום יוצאות כ-4 גרסאות שונות על פי אזורי תפוצה שונים: תל אביב, רמת גן-גבעתיים, פתח תקווה ובאר שבע.
שבע" באר-שבע
הוא מופץ בבוקר יום חמישי בשבוע.
צופן ויז'נר
צופן ויז'נר הוא צופן החלפה רב־אלפביתי, המחליף כל אות במסר באות אחרת מתוך אלפבית שונה, קרי במפתח שונה. השימוש במפתח נעשה באופן מחזורי. לאחר שימוש בכל האלפביתים חוזרים לאלפבית הראשון. מיקומה של כל אות במסר המקורי קובע באיזה אלפבית מתוך קבוצת האלפבית של מפתח הצופן להצפינה. בכל מפתח אלפבית סדר האותיות שונה, כך שכל אות זהה במסר תוצפן לאות אחרת בצופן, על כן לא נשמרת תדירות האותיות שבמסר המקורי, זאת בניגוד לצופן חד־אלפביתי המבצע הזזה או החלפה של כל אותיות המסר במרחק קבוע. ועל כן את צופן ויז'נר לא ניתן לפצח בעזרת ניתוח תדירויות.